นาโตริ (นักดนตรี)

**นาโตริ** (; เกิด 31 มกราคม ค.ศ. 2003) เป็นนักร้อง-นักแต่งเพลง และโปรดิวเซอร์เพลงชาวญี่ปุ่น เป็นที่รู้จักจากเพลงซิงเกิลเดบิวต์ "โอเวอร์โดส" (Overdose)

สไตล์ของเขาค่อนข้างออกแนว "ผสมผสาน" โดยดึงเอาแนวเพลงต่าง ๆ เช่น โวคาลอยด์ ซิตีป็อป อาร์แอนด์บี และเพลงป็อปตะวันตกมาใช้

## อาชีพด้านดนตรี
ในเดือนพฤษภาคม ค.ศ. 2021 เขาเริ่มกิจกรรมด้วยการโพสต์เดโมของเพลงต้นฉบับชื่อ "เทอร์มินัล" (Terminal) บนติ๊กต๊อก ภายในกลางปี 2022 เขาได้แชร์เพลงต้นฉบับเวอร์ชันสั้นกว่า 30 เพลง เพลง "โอเวอร์โดส" ที่โพสต์ในเดือนพฤษภาคม ค.ศ. 2022 ได้รับความสนใจอย่างมาก นำไปสู่การปล่อยเวอร์ชันเต็มเป็นซิงเกิลดิจิทัลในเดือนกันยายนของปีเดียวกัน ภายในเดือนมกราคม ค.ศ. 2023 เพลงนี้มียอดสตรีมรวมกว่า 150 ล้านครั้ง และอยู่ในชาร์ต *บิลบอร์ดเจแปนสตรีมิงซองส์* (Billboard Japan Streaming Songs) เป็นเวลา 13 สัปดาห์ นอกจากนี้ยังมีศิลปินหลายคนนำไปร้องใหม่ โดยเฉพาะอย่างยิ่ง อาโดะ ในเดือนมีนาคม 2025 "โอเวอร์โดส" มียอดสตรีมทะลุ 200 ล้านครั้ง ทำให้เป็นเพลงฮิตอย่างมาก

เมื่อวันที่ 7 มกราคม ค.ศ. 2023 นาโตริได้รับการจัดอันดับที่สามในรายการพิเศษต้อนรับปีใหม่ "This Will Buzz This Year! BEST10" ในรายการเพลง "บัซซ์ริทึม 02" (Buzz Rhythm 02) ทางช่องเอ็นอาร์ที (NRT)

ในเดือนมกราคม ค.ศ. 2023 สปอติฟายได้รวมเขาไว้ในเพลย์ลิสต์ "RADAR: Early Noise" ประจำปี ซึ่งเน้นศิลปิน 10 คนที่คาดว่าจะประสบความสำเร็จในปีนั้น โปรแกรมนี้เคยคัดเลือกศิลปินที่ต่อมามีชื่อเสียงในวงการเจป็อปมาแล้ว เช่น ออฟฟิเชียลฮิเกดันดิซึม, คิงกนู, ฟูจิอิ คาเสะ และเวาน์ดี

เมื่อวันที่ 20 ธันวาคม ค.ศ. 2023 นาโตริได้ออกอัลบั้มเพลงต้นฉบับชุดแรกของเขาชื่อ  อัลบั้มนี้ยังมีฉบับลิมิติดอิดิชัน ซึ่งประกอบด้วยอาร์ตบอร์ด สมุดภาพ และไพ่ที่มีรูปเฉพาะประกอบเพิ่มเติม

เมื่อวันที่ 29 มีนาคม ค.ศ. 2024 เขาจัดคอนเสิร์ตเดี่ยวสดครั้งแรกของเขาในชื่อ "Natori 1st ONE-MAN LIVE 'Theater'" ที่เซปป์ฮาเนดะ ตามด้วยการแสดงอีกครั้งที่เซปป์เบย์ไซด์โอซากะ ในวันที่ 5 เมษายน ปีเดียวกัน

ในเดือนเมษายน ค.ศ. 2024 เขาได้จัดทำเพลงเปิดสำหรับซีรีส์อนิเมะเรื่อง*[[วินด์เบรกเกอร์]]* ด้วยเพลง "เซ็ตไตเรโดะ" (絶対零度, *Zettai Reido;* ) โดยมีการเปิดตัวอย่างเป็นทางการเป็นซิงเกิลแรกของเขาในวันที่ 22 พฤษภาคม ต่อมาในเดือนกันยายน ปีเดียวกัน ผลงานเพลงของเขาร่วมกับทัตสึยะ คิทานิ ชื่อ "อิราไนโมโนะ" (いらないもの, *Iranai Mono;* ) ถูกใช้เป็นเพลงเปิดสำหรับฤดูกาลที่ 2 ที่ดัดแปลงมาจากมังงะ''ซามูไรพเนจร''ในชุดที่ 2

ในเดือนธันวาคม ค.ศ. 2024 นาโตริเปิดตัวหนังสืออาร์ตบุ๊กชื่อ *เฟส* (Face) หรือที่รู้จักในอีกชื่อ *มิร์เรอร์เซอร์ฟิซ* (Mirror Surface) หนังสือเล่มนี้ประกอบด้วยผลงานศิลปะที่เกี่ยวข้องกับเพลง 17 เพลงที่เขาปล่อยมาก่อนหน้านี้ หนังสือเล่มนี้วางจำหน่ายในร้านค้าออนไลน์ของเขา "นาโตเรียม" (Natorium) ในจำนวนจำกัด และวางจำหน่ายในวันที่ 12 มีนาคม 2025 สำหรับผู้ที่สั่งจองล่วงหน้า

ในเดือนมกราคม ค.ศ. 2026 เขาจัดทำเพลงช่วงท้ายให้กับฤดูกาลที่สามสำหรับอนิเมะดัดแปลง *[[เกิดใหม่เป็นลูกโอชิ]]* ในชื่อเพลง "เซเรนาเดะ" (セレナーデ, *Serenāde*; ) และปล่อยอัลบั้มที่สองของเขาชื่อ "ดิอะบิสซ์" (The Abyss) ในวันที่ 21

นอกจากงานดนตรีของเขาเองแล้ว นาโตริยังแต่งและสร้างสรรค์เพลงให้กับศิลปินคนอื่น ๆ เช่น โคโบะ คานาเอรุ, อาโดะ, ฟูวะ มินาโตะ และโฮชิมาจิ ซูอิเซ รวมถึงปล่อยผลงานร่วมกับศิลปินเจป็อปคนอื่น ๆ เช่น อิมาเสะ, ทัตสึยะ คิตานิ และทากุ อิโนอูเอะ เขายังมีส่วนร่วมในอัลบั้ม *ฟอลล์อะพาร์ต* (Fall Apart) ซึ่งเป็นอัลบั้มที่อุทิศให้กับ บอลลูน (รู้จักในอีกชื่อ เคนะ ซูดะ) โปรดิวเซอร์โวคาลอยด์ ด้วยการคัฟเวอร์เพลง "เมเบิล" (メーベル, *Mēberu;* ) นอกจากนี้ นาโตริยังได้ร่วมงานกับบริษัทรองเท้ายักษ์ใหญ่ ไนกี้ โดยใช้เพลง "โอเวอร์โดส" ของเขาเป็นแนวคิดการออกแบบรองเท้าแอร์แมกซ์เอ็กซีในหลายรุ่นอีกด้วย

## ผลงานเพลง

### อัลบั้ม

### อีพี

### ซิงเกิลดิจิทัล

### ซีดีซิงเกิล

### ร่วมแต่งเพลง

### ในฐานะศิลปินร่วม

## การแสดงคอนเสิร์ต

### การแสดงเดี่ยว

### ทัวร์

## อ้างอิง


* 
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2546
หมวดหมู่:บทความที่มีข้อความภาษาญี่ปุ่น
หมวดหมู่:Articles with hCards
หมวดหมู่:หน้าที่มีคำอธิบายย่อแตกต่างกับในวิกิสนเทศ
หมวดหมู่:บทความที่มีคำอธิบายย่อ